laion/Wikipedia-Exotic huggingface dataset:
Venemaa kõrgkoolide loend

Siin on loetletud Venemaa kõrgkoole. # A B C D E F G H I J K L M N O P Q R S Š Z Ž T U V W Õ Ä Ö Ü X Y Arktika Riiklik Kunstide ja Kultuuri Instituut GITIS Jaroslavli Riiklik Ülikool Kaasani (Volga) Föderaalne Ülikool Kaug-Ida Riiklik Kunstide Instituut Immanuel Kanti nimeline Balti Föderaalne Ülikool Kemerovo Riiklik Ülikool Maksim Gorki nimeline Kirjandusinstituut Moskva Riiklik Ülikool Nõukogude Liidu laevastiku admirali N. G. Kuznetsovi nimeline sõjaväeline mereakadeemia Omski Riiklik Ülikool Orenburgi Riiklik Ülikool Permi Riiklik Ülikool Peterburi Riiklik Metsandusülikool Peterburi Riiklik Teatriakadeemia Peterburi Riiklik Ülikool N. I. Pirogovi nimeline Venemaa Riiklik Meditsiiniülikool Rostovi Riiklik Ülikool Saratovi Riiklik Ülikool Siberi Riiklik Lennundus- ja Kosmonautikaülikool Stieglitzi kunstikool Voroneži Riiklik Ülikool Venemaa Teatrikunsti Akadeemia Ülevenemaaline Riiklik Kinematograafia Ülikool
Ameerika suurnokk-vint

Ameerika suurnokk-vint (Hesperiphona vespertina) on linnuliik vintlaste sugukonnast. Elutseb Põhja-Ameerikas.
TARK LAUT

“TARK LAUT” on lihaveiste lauda projekt loomade pidamiseks optimaalse mikrokliimaga hoones. Projekti kirjeldus Hoone on projekteeritud kasutama maksimaalselt päevavalgust. “TARK LAUT” lihtsustab loomapidajatele allapanu vahetamist ja sõnnikukäitlemist ning loomade toitmist ja jootmist. Lisaks kasutab hoone loomade metaboliseeruvat energiat temperatuuri ning õhuringluse abil. Päikeseenergiat rakendatakse kogu tootlikkuse väärtuses ning aastaringse plusskraadides sisetemperatuuri tagab minimaalne lisaküte. Projekt võimaldab veisekasvatajatel kasutada hoonet suvel lisandväärtusega kõrvalsaaduste kasvatamiseks ja/või heina kuivatamiseks. Hoones saab temperatuuri tõsta üle 60 kraadi, mis koos UV-kiirgusega võimaldab ruume desinfitseerida. Kogu ehitises vajaminev elektri- ja soojusenergia on võimalik toota autonoomselt. Projekt on loodud Tartu Ülikooli ja Koivakonnu mahefarmi koostöös. Lisavõimalused Päikesepatareid katusel püüavad suvel kuni 80 protsenti päikesekiirgusest. Projekti soojusregulatsioon on läbi mõeldud, hoidmaks hoones sees loomale sobivat temperatuuri madala energiakuluga. Loomale sobivate tingimuste hoidmiseks, söötmiseks, jootmiseks ja valgustuseks kulub 700 kWh. Uue põlvkonna lauda eesmärk on teha lihtsamaks nii laudas elava looma kui ka looma pidaja elu. "Innovatiivne taastuvenergial töötav termo- reguleeritud lauda kontseptsioon-lahendus". 2016. Vaadatud 30. aprillil 2023. "TARK LAUT". 2018. Vaadatud 30. aprill 2023. "Eestlased arendasid välja targa lauda". 7. september 2023. Vaadatud 30. aprill 2023. Institute of Animal Science, Chinese Academy of Agricultural Sciences (4. jaanuar 2019). "Effects of heat stress on body temperature, milk production, and reproduction in dairy cows: a novel idea for monitoring and evaluation of heat stress". Vaadatud 30. aprillil 2023. Berman, A.; Folman, Y.; Kaim, M.; Mamen, M.; Herz, Z.; Wolfenson, D.; Arieli, A.; Graber, Y. (1. juuni 1985). "Upper Critical Temperatures and Forced Ventilation Effects for High-Yielding Dairy Cows in a Subtropical Climate". Journal of Dairy Science. Koduleht
Wacław Niżyński

Wacław Niżyński, ka Vatslav Nižinski, ka Vaslav Nijinski, ka Vaslav Nijinsky (vene keeles Вацлав Фомич Нижинский Vatslav Fomitš Nižinski; poola keeles Wacław Niżyński; 12. märts (vkj 28. veebruar) 1889 Kiiev, Kiievi kubermang – 8. aprill 1950 London) oli poola päritolu Keiserliku Venemaa balletitantsija ja koreograaf. Ta oli balletitantsija ja koreograaf Bronisława Niżyńska vend. 1905. aastal 16-aastaselt pääses Niżyński, toona alles balletikooli õpilane, tantsima Maria teatri lavale. Hiljem, juba Maria teatri esitantsijana oli ta lavapartneriks kõigile tolleaegsetele priimabaleriinidele (Matilda Kšessinskaja, Olga Preobrženskaja, Anna Pavlova, Tamara Karsavina). Niżyński edukas tantsijakarjäär jätkus 1909. aastal Sergei Djagilevi balletitrupis Ballets Russes. 1916. aastal tantsis ta koos trupiga New Yorgis Metropolitan House'i laval. Viimaseks turneeks jäi tal esinemised Lõuna-Ameerikas, viimane lavaesinemine oli septembris 1917 Montevideos. Alates 1947. aastast elas Niżyński abikaasaga Inglismaal Virginia Water'is. Ta suri aprillis 1950 Londoni kliinikus. Maeti Londonis. 1953. aastal maeti ümber Pariisi Montmartre'i kalmistule. 1909 – Ordre des Palmes académiquesi komandöriklassi orden (üheaegselt Anna Pavlova ja Mihhail Fokiniga) Maurice Béjart lavastas 1971. aastal balleti "Nijinski, clown de Dieu" ("Niżyński, jumalik kloun") Pierre Henry ja Pjotr Tšaikovski muusikaga.
Hudson Fasching

Hudson Fasching (sündinud 28. juulil 1995 Milwaukees Wisconsini osariigis) on USA jäähokimängija, kes mängib NHL-i klubis New York Islanders ründajana paremäärel. Aastatel 2013–2016 mängis ta Minnesota Ülikooli jäähokimeeskonnas. 2013. aastal valis Los Angeles Kings ta NHL-i draft '​is 118. valikuna. 2014. aasta märtsis kaubeldi tema mängijaõigused Buffalo Sabresile. Sabresiga sõlmis Fasching lepingu 2016. aasta märtsis. NHL-is tegi ta debüüdi sama aasta 26. märtsil mängus Winnipeg Jetsi vastu ja lõi selles mängus ka värava. See jäi aga tema ainsaks väravaks Sabresi meeskonnas. Järgmisel kahel hooajal mängis ta põhiliselt American Hockey League'is (AHL) Sabresi tütarklubis Rochester Americans. 2018. aasta juunis kaubeldi Fasching Sabresist Arizona Coyotesi. Coyotesi meeskonnas kogus ta 16 mängus, kuid ei saanud neis kirja mitte ühtegi resultatiivsuspunkti. Ülejäänud ajal mängis ta AHL-is Coyotesi tütarklubis Tucson Roadrunners, kus tema resultatiivseim hooaeg oli 2021/22 (14+23). 2022. aasta augustis sõlmis ta üheaastase lepingu New York Islandersiga. Islandersi meeskonnas lõi ta esimese värava 2022. aasta detsembris; see oli üldse tema teiseks väravaks NHL-is – eelmisest väravast oli möödunud üle kuue aasta ja kaheksa kuu. 2013. aastal võitis Fasching USA kuni 18-aastaste koondisega omavanuste maailmameistrivõistlustel hõbemedali. USA jäähokikoondise koosseisus osales ta 2016. aasta maailmameistrivõistlustel. Marrazza, Dan (21. märts 2016). "Sabres sign Hudson Fasching to entry-level contract". Sports Illustrated. Vaadatud 21. märtsil 2016. "Ex-Gopher Fasching scores in first period of NHL debut". Fox Sports. 26. märts 2016. Vaadatud 26. märtsil 2016. "Coyotes Acquire Fasching from Buffalo in Exchange for Hickey, Sislo". Arizona Coyotes. 14. juuni 2018. Vaadatud 14. juunil 2018. "Islanders sign four players". New York Islanders. 23. august 2022. Vaadatud 23. augustil 2022. "Hudson Fasching: An inspiring Islander". kencampbell.substack.com. 22.12.2022. Vaadatud 13.4.2023 Hudson Fasching NHL.com lehel Hudson Fasching hockeydb.com lehel "Islanders’ Hudson Fasching proving to be a bright spot as losses mount". theathletic.com. 17.1.2023.
Võrumaa Jahimeeste Selts

MTÜ Võrumaa Jahimeeste Selts on Võrumaa jahimehi koondav mittetulundusühing, mis loodi 1. aprillil 1967 oma eelkäija Võru Jahindusklubi „Jõud“ baasil. Algselt kuulus Vana-Võrumaa piires paiknenud jahikollektiivi ridadesse 1013 liiget ning hoolduspiirkonna suuruseks mõõdeti 450 380 hektarit.[viide?] Käesoleval ajal koondab Võrumaa Jahimeeste Selts 22 liikmesorganisatsiooni ehk jahipiirkonda.[viide?] 2011. aasta seisuga kuulus seltsi liikmeskonda 720 tegevjahimeest.[viide?] Seltsi hallata on kokku 219 000 ha jahimaad.[viide?]
Elina Tzengko

Elina Tzengko (kreeka keeles Ελίνα Τζένγκο, albaania keeles Elina Xhengo; sündinud 2. septembril 2002) on Kreeka kergejõustiklane, odaviskaja. 2021. aastal tuli ta Tallinnas toimunud Euroopa U20 meistrivõistlustel odaviskes tulemusega 61.18 Euroopa kuni 20-aastaste meistriks. Samal aastal Nairobis peetavatel juunioride maailmameistrivõistlustel võitis ta tulemusega 59.60 hõbemedali. 2022. aasta Euroopa meistrivõistlustel Münchenis võitis ta isikliku rekordiga 65.81 kuldmedali. 2023. aastal Soomes Espoos toimunud Euroopa U23 meistrivõistlustel võitis ta odaviskes tulemusega 60.73 kuldmedali. Hõbemedali võitis tulemusega 57.62 Gedly Tugi ja pronksmedali tulemusega 56.67 Anni-Linnea Alanen. Tema isiklik rekord odaviskes on 65.81. Tema mõlemad vanemad on Albaania immigrandid. 22. juunil 2018 sai Elina Tzengko Kreeka kodakondsuse. Ta õpib Thessaloníki Aristotelese Ülikoolis. "Elina TZENGKO". worldathletics.org. Vaadatud 13. aprillil 2023. Elina Tzengko Rahvusvahelise Kergejõustikuliidu kodulehel (inglise) Elina Tzengko veebisaidil Olympedia (inglise)
Loode-Pirkanmaa piirkond

Loode-Pirkanmaa piirkond on majanduspiirkond Soomes Pirkanmaa maakonnas. Ikaalineni linn Kihniö Parkano linn
Edela-Pirkanmaa piirkond

Edela-Pirkanmaa piirkond on majanduspiirkond Soomes Pirkanmaa maakonnas. Punkalaidun Sastamala linn
Lõuna-Pirkanmaa piirkond

Lõuna-Pirkanmaa piirkond on majanduspiirkond Soomes Pirkanmaa maakonnas. Akaa linn Urjala Valkeakoski linn
Jana Zinkevõtš

Jana Vadõmivna Zinkevõtš (ukraina keeles Яна Вадимівна Зінкевич, sündinud 2. juulil 1995 Rivnes) on Ukraina parlamendiliige ja sõjaväe veteran. Zinkevõtš sündis 1995. aastal Rivnes. Ta omandas hariduse Навчально-виховний комплекс(uk) ja meditsiinilise väljaõppe Dnipro Riiklikus Meditsiiniülikoolis. Donbassi sõja ajal oli Zinkevõtš Hospitallerite meditsiinipataljoni ülem, päästes teadete kohaselt umbes 200 sõdurit. Ta sai 2015. aasta detsembris autoõnnetuses raskelt vigastada ja jäi halvatuks ning kasutab seetõttu ratastooli. Talle on omistatud Ukraina teenetemärk. 2022. aastal kuulus ta BBC 100 naise hulka. Zinkevõtš valiti 2019. aasta Ukraina parlamendivalimistel Euroopa solidaarsuse partei esindajaks (Ukraina Ülemraada 9. kokkukutsumisel). Ta paigutati erakonna valimisnimekirjas 7. kohale. Raadas moodustati fraktsioonid, RBC Ukraina, 29. august 2019 "Електоральна пам'ять". ukr.vote. Originaali arhiivikoopia seisuga 11. jaanuar 2023. Vaadatud 13. aprillil 2023. "Наша випускниця Яна Зінкевич рятує українських бійців в зоні АТО – НВК Колегіум | Рівненський НВК "Колегіум"". web.archive.org. 20. oktoober 2018. Originaali arhiivikoopia seisuga 20. oktoober 2018. Vaadatud 8. detsembril 2022. "Волонтер Яна Зінкевич стала студенткою медичної академії Дніпра | РБК-Україна". web.archive.org. 1. detsember 2017. Originaali arhiivikoopia seisuga 1. detsember 2017. Vaadatud 8. detsembril 2022.{{cite web}}: CS1 hooldus: robot: algse URL-i olek teadmata (link) Melkozerova, Veronika (1. detsember 2016). "Yana Zinkevych: She nearly loses her life saving soldiers, but her fighting spirit refuses to give up". Kyiv Post.{{cite news}}: CS1 hooldus: url-olek (link) "BBC 100 Women 2022: Who is on the list this year?". BBC News (Briti inglise). Vaadatud 7. detsembril 2022. Väike Jana Vadõmivna Zinkevõtš, Tšesno
Egiptuse nael

Egiptuse nael (EGP) on Egiptuse rahaühik. Egiptuse nael jaguneb 100 piastriks. Kuni 1834. aastani oli piaster Egiptuse põhirahaühik, mis jagunes 40 paraks. Piastri väärtuse langemise tõttu võeti uueks põhiühikuks nael ning piaster hakkas sellest moodustama 1/100. 1885. aastal kadusid käibelt parad. Vahetuskursid tähtsamate välisvaluutadega olid seaduses kindlaks määratud. Aastatel 1885-1914 vastas 1 Egiptuse nael 7,4375 grammile puhtale kullale. Esimese maailmasõja puhkemisel seoti Egiptuse nael Suurbritannia naelsterlingiga kursiga 0,975 EGP = 1 GBP. 1962. aastal otsustas Egiptus siduda naela USA dollariga kursil 1 EGP = 2,3 USD. Dollari devalveerumise tõttu muudeti 1973. aastal kurssi, uus kurss oli 1 nael 2,55555 dollari kohta. 1978. aastaks devalveerus nael kursini 1 nael = 1,42857 dollarit. Esimesed paberrahad trükiti 1899. aastal. Aastatel 1834-1836 lasti käibele vaskmündid väärtusega 1 ja 5 parat, hõbemündid väärtusega 10 ja 20 parat, 1, 5, 10 ja 20 piastrit, kuldmündid väärtusega 5, 10 ja 20 piastrit ja 1 nael. 1839. aastal lisandus 50-piastriline kuldmünt. 1853. aastal lasti hõbedase kõrval käibele vaskne 10-parane. 1867. aastal lasti käibele kuldne 25-piastrine münt. Rahatähtede ühel küljel on araabiakeelne tekst ja kujutatakse islami hooneid, teisel poolel on ingliskeelne tekst ning kujutatakse Vana-Egiptuse monumente. Paberrahad on väärtusega 5, 10, 20, 50, 100, 200 naela. 25 ja 50 piastri ja 1 naela väärtusega paberrahad on käibelt kõrvaldatud. 1. jaanuaril 2011 võrdus 1 Egiptuse nael 2,01734 Eesti krooniga. Galerii pangatähtede Egiptusest (saksa)(inglise)
Ülem-Pirkanmaa piirkond

Ülem-Pirkanmaa piirkond on majanduspiirkond Soomes Pirkanmaa maakonnas. Juupajoki Ruovesi Mänttä-Vilppula linn Virrati linn
Tampere piirkond

Tampere piirkond on majanduspiirkond Soomes Pirkanmaa maakonnas. Piirkond hõlmab Tampere linna ja ümbritsevaid alasid, mis on tihedalt mõjutatud Tampere poolt. Piirkonnas elab 422 000 inimest, mis teeb sellest teise kõige rahvarohkema majanduspiirkonna Suur-Helsingi järel. Hämeenkyrö Kangasala linn Kuhmoinen Lempäälä Nokia linn Orivesi linn Pirkkala Pälkäne Tampere linn Vesilahti Ylöjärvi linn
Akordi põhiheli

Akordi põhiheli ehk akordi priim on heli, millelt ehitub akordi põhikuju.
Saint-Hilaire-Cottes

Saint-Hilaire-Cottes on vald Põhja-Prantsusmaal Pas-de-Calais' departemangus. Saint-Hilaire-Cottes asub u. 16 km Béthune'ist loodes ja 60 km Lille'ist läänes, teede D943 ja D91 ristumiskoha ümbruses. St. Hilaire'i kirik, pärineb 16. sajandist. St. Omeri kirik Cottes'is, pärineb 15. sajandist. Sõjahauad. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Saint-Venant

Saint-Venant (lääneflaami: Papingem) on vald Põhja-Prantsusmaal Pas-de-Calais' departemangus. Saint-Venant asub u. 14 km Béthune'ist loodes ja 42 km Lille'ist läänes, teede D186 ja D916 ristumiskoha ümbruses, Lysi jõe kallastel. St. Venanti kirik, pärast Esimest maailmasõda koos enamusega külast uuesti üles ehitatud. Hotel de Ville (raekoda), pärineb 18. sajandist. Kalmistu. Sõjamälestusmärk. Manoir de La Peylouse'i aiad. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Ainus, mis jääb, on BEAT

"Ainus, mis jääb, on BEAT" on ansambli Kosmikud 2008. aastal välja antud album. Ainus, mis jääb, on BEAT – 3:21 Lahkumine – 4:32 Õieaeg – 5:22 Lydia Koidula haud – 3:34 Mis must saab – 4:10 Traagika – 3:49 Seitse – 4:30 Seanss – 4:14 Meister – 4:43 Valss – 3:23 Meelis Hainsoo (Hainz) – laul Andres (Aleksander) Vana – kitarr Raivo Rätte (Kõmmari) – bass Kristo Rajasaare – trummid
Karen Dotrice

Karen Dotrice (sündinud 9. novembril 1955 Kanalisaartel Guernseyl) on inglise näitleja. Tuntuse saavutas ta lapsnäitlejana Walt Disney filmis "Mary Poppins". Karen sündis Roy ja Kay Dotrice'i peres. Tal on õed Michele Dotrice ja Yvette Dotrice. Enne kutseliseks näitlejaks hakkamist töötas ta sõbra kunstigaleriis. Näitlejadebüüdi tegi ta kaheksa-aastaselt, mängides šoti tüdrukut, kes mälestab oma surnud kassi, filmis "The Three Lives of Thomasina" (1963). Järgnenud kümne aasta jooksul mängis ta Disney stuudio filmides, millest kuulsaimaks sai "Mary Poppins". Esimese täiskasvanute rolli mängis ta filmis "Joseph Andrews" (1977). Ta on 168 cm pikk. Kahest abielust on tal kolm last. Karen Dotrice andmekogus IMDb (inglise)
Sumqayıtçayı

Sumqayıtçayı on jõgi Aserbaidžaani idaosas. Sumqayıtçayı algab Suur-Kaukasuse mägede kagunõlvalt, voolab itta ja suubub Sumqayıtis Kaspia merre. Jõe pikkus on 182 km ja valgala pindala 1800 km². Sumqayıtçayı jõega ristub Samuri–Abşeroni kanal, mis toob vett Abşeroni poolsaarele. Jõe vett kasutatakse niisutuseks.  Sumqayıtçayı – pildid, videod ja helifailid Wikimedia Commonsis
Mihhail Fokin

Mihhail Fokin, ka Michel Fokine (vene keeles Михаил Михайлович Фокин Mihhail Mihhailovitš Fokin; 23. aprill (vkj 11. aprill) 1880 Peterburi – 22. august 1942 New York) oli vene ja Ameerika Ühendriikide balletitantsija, balletipedagoog, koreograaf ja ballettmeister. Pärast Peterburi keiserliku teatrikooli lõpetamist 1898. aastal võeti Fokin Maria teatri balletitrupi tantsijaks, kus ta mõne aja möödudes edutati solistiks. 1902. aastal näitas ta end ka balletipedagoogina ja 1905. aastal koreograafina. 1909. aastal alustas Fokin koostööd antreprenöör Sergei Djagileviga. Djagilevi trupiga Ballets Russes toimusid Fokini balletilavastuste esietendused: 1910. aastal "Tulilind" ja "Šeherezade", 1911. aastal "Le Spectre de la rose", "Narcissus" ja "Petruška" ning 1912. aastal "Tamara" ja "Daphnis ja Chloé". 1914. aastal naasis Fokin Maria teatrisse, kus töötas ballettmeistrina. Pärast oktoobripööret emigreerus Fokin perega Rootsi, hiljem siirdus sealt Ameerika Ühendriikidesse. 1921. aastal avas ta New Yorgis balletikooli ja 1924. aastal asutas seal oma balletitrupi, millega esines Metropolitan House'is. 1932. aastal sai Fokin USA kodakondsuse. 1939. aastal lavastas ta balleti "Paganini" Sergei Rahmaninovi muusikaga. Fokini "Sülfiid" oli American Ballet Theatre' esimene balletilavastus (1940). 1909 – Ordre des Palmes académiquesi komandöriklassi orden (üheaegselt Anna Pavlova ja Wacław Niżyńskiga) 1983. aastal linastunud Emil Loteanu filmis "Anna Pavlova" mängis Mihhail Fokini osas Sergei Šakurov.
Vaudricourt (Pas-de-Calais)

Vaudricourt on vald Põhja-Prantsusmaal Pas-de-Calais' departemangus. Vaudricourt asub umbes 3,2 km Béthune'ist lõunas ja 40 km Lille'ist edelas, teede D186 ja D171 ristumiskoha ümbruses, Autoroute A26 liiklussõlme 6 juures. Notre-Dame'i kirik, pärineb 13. sajandist. 19. sajandi loss. Sõjamälestusmärk. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Vendin-lès-Béthune

Vendin-lès-Béthune (pikardi: Vindin-lès-Betheune; lääneflaami: Wenden) on vald Põhja-Prantsusmaal Pas-de-Calais' departemangus. Endine söekaevanduspiirkond Vendin-lès-Béthune asub 3,2 km Béthune'ist loodes ja 39 km Lille'ist edelas, teede D180 ja D181e ristumiskoha ümbruses. St. Vaasti kirik, pärineb 19. sajandist. Sõjamälestusmärk. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Anett Kulbin

Anett Kulbin (sündinud 3. septembril 1993), esinejanimega Anett, on eesti laulja ja laulukirjutaja. Kulbin alustas viiuliõpingud kaheksa-aastaselt ja lauluõpinguid kaheteistaastaselt. Pärast põhikooli õppis Heino Elleri Muusikakoolis rütmimuusika laulu, hiljem õppis ühe aasta laulmist ka Londonis. Kulbin on õppinud ka Estonian Business Schoolis loomemajanduse erialal. Kulbin kuulus ansamblisse Wilhelm ning osales sellega 2014. ja 2015. aastal Eesti Laulu konkursil. Pärast Wilhelmi tegevuse lõppemist 2016. aastal jätkas ta karjääri sooloartistina. 2016. aastal osales Kulbin Eesti Laulul lauluga "Strong", 2020. aastal lauluga "Write about me" (ansamblis Anett x Fredi) ja 2023. aastal lauluga "You need to move on" (ansamblis Anett x Fredi). 2021 Eesti Muusikaauhinnad – aasta naisartist, aasta popartist 2023 Eesti Muusikaauhinnad – aasta souli/funki/R&B-artist "All over again" (EP, 2019) "Morning after" (2020) "Late to the party" (2022) Tema ja ta endise kursusekaaslase Indrek Jõe ettevõte Nobenaps tegeleb maheviina hulgimüügiga. 2020. aastal andis Kulbin koos mänedžer Liisi Voolaiuga välja taaskasutuspõhimõtet järgiva kaheksast jakist koosneva rõivakollektsiooni, kus iga jaki nimeks on ühe albumil “Morning after” ilmunud laulu pealkiri. Anett Kulbini vend on Jan Kulbin. https://www.allstarz.ee/vaata_artiste/583.html Raudsepp, Stella (7. oktoober 2020). "ANETT: "Tundsin vajadust ja liikusin soolokarjääri juurde."". Vaadatud 14. aprillil 2023. "Anett Kulbin". EBS. Vaadatud 14. aprillil 2023. "VIDEO: Kaunis hüvastijätt! Ansambel Wilhelm üllitas viimase singli". Kroonika. 22. november 2016. Vaadatud 14. aprillil 2023. "Ajalugu - Eesti Muusikaauhinnad". Vaadatud 14. aprillil 2023. "2023 võitjad". Vaadatud 14. aprillil 2023. "Laulja-laulukirjutaja Anett andis välja taaskasutuse põhimõttel valminud uue albumi riidekollektsiooni". Kroonika. 17. detsember 2020. Vaadatud 14. aprillil 2023. "Suur plaat ja väike plaat. Anett Kulbin ja Jan Kulbin". Jupiter. Vaadatud 14. aprillil 2023.
Gotthard Heinrich von Bistram

Gotthard Heinrich von Bistram (?–1728/1729) oli Rootsi ohvitser, kes osales Põhjasõjas ning oli kapten Läänemaa jalaväerügemendis. Gotthard Heinrich von Bistrami täpne sünniaeg pole teada, kuid ilmselt sündis ta 1660. aastate paiku. Tema vanemad olid Dietrich Fabian von Bistram ja Anna Margaretha von Budberg. Sõjaväeteenistust alustas ta Rootsi vägedes, mis ilmselt asusid 1680. aastatel Hollandis. Seal teenides sai Bistram leitnandiks. Põhjasõja algul, 1701. aastal oli ta Läänemaa jalaväerügemendis kapten. Sama aasta oktoobris/novembris saadeti Bistram rügemendiülema Ferseni poolt välja, et maamiilitsasse mitte ilmunud mehed kätte saada ja väeossa viia. Lisaks oli ta ülesandeks leida ka kõlblikke mehi rügemendi koosseisust väljalangenute asendamiseks. Bistram kandis enda ülesandest Eestimaa kindralkubermangu valitsusele ette ning palus sellega abi. Gotthard Heinrich von Bistram suri 1729. aasta paiku Jaunborne mõisas. Gotthard Heinrich von Bistram abiellus kolm korda: Gertrude Louise von Tornauw, Sophia Gertrud von Brunnowi ja Benigna von Vietinghoffiga. Nendest abieludest sündis vaid üks laps: Gotthard Ernst von Bistram (1730–1762). Stavenhagen, Oskar, Gotthard Heinrich von Bistram, Genealogisches Handbuch der kurländischen Ritterschaft, Bd.: 1, Görlitz, 1939, lk 521 "Karl XII:s officerare. Biografiska anteckningar". Vaadatud 14.04.2023. "Gotthard Heinrich von Bistram". Vaadatud 14.04.2023., geni.ee Autor(id): V. Fainštein, E. Ibius, O. Ibius, R. Kenkmaa, H. Palli, A. Traat, E. Öpik, Eesti rahva ajaloost Põhjasõja aastail 1700-1721. 1960. Lk 72., Kirjastus: Eesti Riiklik Kirjastus Stavenhagen, Oskar, Gotthard Ernst von Bistram, Genealogisches Handbuch der kurländischen Ritterschaft, Bd.: 1, Görlitz, 1939, lk 521
Tuhat ja üks ööd (Shanon)

"Tuhat ja üks ööd" on Shanoni 2012. aastal välja antud album. Tuhat ja üks ööd – 3:45 Libahunt – 4:03 Linnahalli kail – 3:29 Kukub täht – 3:41 Jäätunud jäljed – 3:38 Tahan murda selle jää – 3:05 Eksinud hing – 3:40 Murtud – 3:19 Tulin, et jääda su juurde sel ööl – 4:47 Mina ei loobu – 4:02 Taavi Immato – laul, kitarr Janek Harik – kitarr Henry Hinno – trummid Arno Karis – bass
Magnus Reinhold von Ungern-Sternberg

Magnus Reinhold von Ungern-Sternberg oli Rootsi sõjaväelane ja ooberstleitnant, kes osales Põhjasõjas. Põhjasõja alguseks asus ta teenima Lieweni Liivimaa 2. jalaväepataljoni, kus sai 1700. aasta 12. juunil kapteniks. 1703. aasta 17. augustil ülendati ta majoriks. Selle rügemendi (2. jalaväepataljon nimetati 1703. aastal ümber rügemendiks) koosseisus osales ta 1708. aastal Vinni lahingus. Peale lahingu kaotust juhatas ta ühte ratsasalka, mis venelaste haardest pääses. 13. juunil 1710 ülendati Magnus Reinhold von Ungern-Sternberg ooberstleitnandiks. "Karl XII:s officerare. Biografiska anteckningar". Vaadatud 14.04.2023. "Swedish Colours from Enlisted and Militia Units in the Baltic Provinces 1700-1710" (PDF). Vaadatud 14.04.2023. "VINNI LAHING algas Vene tragunite ja kasakate rünnakuga". Vaadatud 14.04.2023.
Slavaukrainemetal

Slavaukrainemetal on levimuusika või täpsemalt rockmuusika alamzanrite hulka lisandunud uus muusikakunsti vorm, mis tekkis Ukraina-Venemaa (Kiievi-Moskva) sõja mõjutuste tulemusel. Slavaukrainemetal ühendab endas lääneslaavi rahvamuusika, agressivse war metali ja Ukraina sõjaväe lahinguhüüna tuntud rahvusliku tervituse "Slava Ukraine" elemendid. Üks levinumaid ja kuulsamaid laule on grupi "Кулі" esitatud lugu "Слава Україні!" https://www.youtube.com/watch?v=6CQl7vBqhmU Слава Україні! Гурт "Кулі", vaadatud 15. aprillil 2023
Lautna

Lautna on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Lautna külas asub Lautna hiietamm. Maa-amet, vaadatud 21.11.2020. Statistikaamet, vaadatud 31.07.2023. Eesti haldus- ja asustusjaotuse klassifikaator, vaadatud 9.06.2014.